
Projekti “ Virumaa väikesadamate teenusstandardi väljatöötamine ja ühine turundamine“
teostaja määramine ning kaasfinantseeringu kinnitamine 

1.  ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös MTÜ-ga Virumaa Väikesadamate Ühendus, Ida-Viru maavalitsusega, Sillamäe ja Narva-Jõesuu linnavalitsustega valmistab ette projekti “Virumaa väikesadamate teenusstandardi väljatöötamine ning ühine turundamine” taotlust Piirkondade konkurentsivõime tugevdamise meetmesse esitamiseks. Antud projekt on kinnitatud maakondlikus tegevuskavas kui prioriteetne.
Projekti eesmärgiks on Ida-Virumaa väikesadamate ja veeturismi arendamine. MTÜ Virumaa Väikesadamate Ühendus on projekti juhtpartner. 
Projekti raames on kavandatud järgmised tegevused: ühisteenuspaketi väljatöötamine ning rakendamine, ühtse visuaali ja brändi väljatöötamine, sadama teenuste ühtlustamine, turundustegevuste ja investeeringute teostamine.
Projekti kogu eelarve moodustab 215 000 €, programmi kaasfinantseering on kuni 85% abikõlblikest projekti kuludest. Narva linna projekti kaasfinantseering moodustab kuni 6 450 €. 

Projekti tegevusi teostatakse 2016. – 2018. aastal. 
Otsusega on vaja kinnitada Narva linnavalituse kui projekti partneri kaasfinantseering 2016. – 2018 aastaks, juhul kui projekt saab rahastust Piirkondade konkurentsivõime tugevdamise meetmest.
Projekt on vastavuses strateegiliste dokumentidega:

1. Narva linna arengukavaga 2008-2018.

Strateegiline eesmärk 1.1: transpordi infrastruktuur vastab tänapäeva nõuetele

Tegevussuund 1.1.1: luua kaasaegne ja mugav liiklusinfrastruktuur

Ülesanded:

1.1.1.7. jõesadama rekonstrueerimine ja veeliikluse arendamine
Strateegiline eesmärk 2: Narva on Läänemere riikide regioonis tuntud kui dünaamiliselt arenev, multikultuurne, mugav ja turvaline linn
Tegevussuund 2.1.2: luua Läänemere riikide regioonis arenenud ja efektiivne rahvusvaheliste sidemete ja koostöö võrk
Ülesanded: 

2.1.2.1. Väikesadamate koostöövõrgustiku arendamine

2. Ida-Viru maakonna arengukava 2014 – 2020
1.3.2. Turism
Maakonna avatus merele on vähene ning vajab kvalitatiivset arenguhüpet läbi väikesadamate ja regulaarsete laevaliinide arendamise.
1.3.4. Tehniline taristu

1.3.3.2. Veetransport

Kõige olulisem on käsitletaval perioodil avada inimestele senisest rohkem meri, Narva jõgi ja Peipsi järv. Hetkeolukorras reisiliiklus laevaga puudub ning väikesadamad ja vastavad teenused on välja arendamata. Väikesadamate hulgas vajavad kõik sadamad edasiarendusi, et vastata külalissadama staatusele. Arengukava perioodil on planeeritud olulisemad investeeringuid sadamates selleks, et arendada välja sadamateenuseid, veekogude ressurssidel põhinevat ettevõtlust ja veeturismi (sinine majandus). Väikesadamate puhul on oluline välja arendada väikesadamate võrgustik. Väikesadamad on suunatud lisaks kohalikele väikeettevõtjatele (kalurid) ja ujuvvahendite omanikele ka turistide teenindamiseks.
2.3. Majanduse arenguvaldkonna eesmärgid ja tegevussuunad

2.3.4. Ida-Virumaal on loodud tingimused ja infrastruktuur mereteede aktiivseks kasutuseks ning ohutuks navigeerimiseks.
3. Riiklik transpordi arengukava 2014-2020

Meede 6.2 Laevaühenduste arendamine
Lähtuvalt Merenduspoliitikast analüüsitakse võimalusi ka teiste sadamate kaudu reisijatevedu soodustada ning arendatakse välja väikesadamate võrgustik.
4. Eesti merenduspoliitika 2012-2020
2. Merenduse arengukava
2.1 Merenduse visioon.
PRIORITEET 3 – Avaliku sektori tegevused toetavad merenduse arengut.

Eesmärk 7 – Merenduse korraldus ja seadusandlik baas on tõhusamad.
PRIORITEET 4 – Eesti mereharidus ja teadus- ning arendustegevus on kaasaaegsel tasemel.

Eesmärk 8 – Eestis antav mereharidus kindlustab kõigile merendussektori valdkondadele

vajalike spetsialistide kaasaegse õppe tasakaalustatud mahus.
PRIORITEET 5 – Rannaäärne elu- ja külastuskeskkond on atraktiivne, soodustades mereturismi ja kohaliku ettevõtluse arengut ning merekultuuripärandit kantakse edasi.

Eesmärk 10 – Mereturism ja merenduse ning randlusega seotud ettevõtlus on arenenud.

Eesmärk 11 – Merekultuuripärandi ja -traditsioonide säilimine on tagatud.
2.  ÕIGUSLIKUD ALUSED 
Otsus võetakse vastu Kohaliku omavalitsuse korralduse seaduse §22 lõike 1 punkti 8 alusel.  

3. OTSUS
3.1 Lubada Narva Linna Arenduse ja Ökonoomika Ametile osaleda projekti partnerina projektis “Virumaa väikesadamate teenusstandardi väljatöötamine ning ühine turundamine”.
3.2. Kinnitada projekti “Virumaa väikesadamate teenusstandardi väljatöötamine ning ühine turundamine ” Narva poolseks kaasfinantseeringuks 2016. – 2018.a. kokku 6 450 euro ulatuses.  Projekti positiivse rahastamisotsuse korral jagunevad kaasfinantseeringu katteks vajalikud summad järgmiselt: 2016. aastal kuni 1000 eurot; 2017. aastal kuni 2 725 eurot ja 2018.aastal kuni 2 725 eurot.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Aleksandr Jefimov

